PARLAMENTUL ROMÂNIEI

CAMERA DEPUTAŢILOR

	Comisia  pentru  cultură, arte, mijloace de informare în masă


RAPORT

asupra proiectului de lege privind aprobarea Ordonanţei de urgenţă a Guvernului nr. 65/2007 pentru modificarea şi completarea Ordonanţei de urgenţă a  Guvernului  nr. 118/2006 privind înfiinţarea, organizarea şi desfăşurarea activităţii aşezămintelor culturale


Proiectul de lege privind aprobarea Ordonanţei de urgenţă a Guvernului nr. 65/2007 pentru modificarea şi completarea Ordonanţei de urgenţă a Guvernului nr. 118/2006 privind înfiinţarea, organizarea şi desfăşurarea activităţii aşezămintelor culturale a fost transmis Comisiei cu adresa nr. PL.-x 662 din 8 octombrie 2007.


Comisia pentru cultură, arte, mijloace de informare în masă a fost sesizată în fond, în procedură de urgenţă, cu acest proiect de lege, spre avizare fiind transmis Comisiei pentru administraţie publică, amenajarea teritoriului şi echilibru ecologic, Comisiei pentru buget, finanţe şi bănci şi Comisiei juridice, de disciplină şi imunităţi. Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au avizat favorabil proiectul de lege, iar Comisia pentru buget, finanţe şi bănci a hotărât avizarea negativă. În redactarea raportului, Comisia a ţinut cont de avizul favorabil al Consiliului Legislativ nr. 844 din 27.06.2007. 

Prin obiectul de reglementare şi conţinutul său, proiectul de lege  face parte din categoria legilor ordinare. 

Proiectul de lege a fost adoptat de Senat, în şedinţa din 1 octombrie 2007, în calitate de primă Cameră sesizată.


Proiectul de lege a fost dezbătut în şedinţele Comisiei din zilele de 30 şi 31 octombrie şi 6 noiembrie 2007. 


În conformitate cu prevederile art. 54 din Regulamentul Camerei Deputaţilor, republicat, la dezbateri a participat, din partea Ministerului Culturii şi Cultelor, domnul Demeter Andras, secretar de stat.


Proiectul de lege are ca obiect de reglementare modificarea ordonanţei Guvernului nr. 118/2006 privind înfiinţarea, organizarea şi desfăşurarea activităţii aşezămintelor culturale, aprobată cu modificări şi completări prin Legea nr. 143/2007, în scopul de a crea cadrul legal pentru ca finanţarea proiectelor derulate prin Programul naţional prioritar să devină operaţională începând cu anul 2007.

La lucrările Comisiei au fost prezenţi 16 deputaţi, din totalul de 19 membri ai Comisiei. 

Raportul Comisiei a fost adoptat cu unanimitatea voturilor celor prezenţi în sală în momentul votului. Potrivit prevederilor art. 75 din Constituţia României, republicată, şi art. 92 din Regulamentul Camerei Deputaţilor, republicat, Camera Deputaţilor este Cameră decizională. 

În urma dezbaterii, Comisia pentru cultură, arte, mijloace de informare în masă propune adoptarea proiectului de lege privind aprobarea Ordonanţei de urgenţă a Guvernului nr. 65/2007 pentru modificarea şi completarea Ordonanţei de urgenţă a Guvernului nr. 118/2007 privind înfiinţarea, organizarea şi desfăşurarea activităţii aşezămintelor culturale, cu amendamente.
                PREŞEDINTE,

       
                   SECRETAR,

              Cătălin MICULA

                Dumitru AVRAM

                     Şef birou,                                                    Consilier,

                   Cristina Dan                                                  Dan Kalber
Amendamente admise
În urma dezbaterii, Comisia propune adoptarea proiectului de Lege privind aprobarea Ordonanţei de urgenţă a Guvernului nr. 65/2007 pentru modificarea şi completarea Ordonanţei de urgenţă a Guvernului nr. 118/2006 privind înfiinţarea, organizarea şi desfăşurarea activităţii aşezămintelor culturale, cu următoarele amendamente:

	Nr. crt.
	Text Ordonanţa de urgenţă a Guvernului nr. 65/2007

	Text Senat
	Text propus de Comisie

(autorul amendamentului)
	Motivarea

Amendamentelor propuse

	0
	1
	2
	3
	4

	1
	
	Titlul legii:

 LEGE privind aprobarea Ordonanţei de urgenţă a Guvernului nr. 65/2007 pentru modificarea şi completarea Ordonanţei de urgenţă a Guvernului nr. 118/2006 privind înfiinţarea, organizarea şi desfăşurarea activităţii aşezămintelor culturale 
	Nemodificat
	

	2
	
	ARTICOL UNIC.- Se aprobă Ordonanţa de urgenţă a Guvernului nr. 65 din 27 iunie 2007 pentru modificarea şi completarea Ordonanţei de urgenţă a Guvernului nr. 118/2006 privind înfiinţarea, organizarea şi desfăşurarea activităţii aşezămintelor culturale, publicată în Monitorul Oficial al României, Partea I, nr. 441 din 29 iunie 2007, cu următoarea modificare:
	ARTICOL UNIC.- Se aprobă Ordonanţa de urgenţă a Guvernului nr. 65 din 27 iunie 2007 pentru modificarea şi completarea Ordonanţei de urgenţă a Guvernului nr. 118/2006 privind înfiinţarea, organizarea şi desfăşurarea activităţii aşezămintelor culturale, publicată în Monitorul Oficial al României, Partea I, nr. 441 din 29 iunie 2007, cu următoarele modificări şi completări:
	Amendament de tehnică legislativă.

	3
	ORDONANŢĂ DE URGENŢĂ pentru modificarea şi completarea Ordonanţei de urgenţă a Guvernului nr. 118/2006 privind înfiinţarea, organizarea şi desfăşurarea activităţii aşezămintelor culturale
	Nemodificat
	Nemodificat
	

	4
	Art. I. Ordonanţa de urgenţă a Guvernului nr. 118/2006 privind înfiinţarea, organizarea şi desfăşurarea activităţii aşezămintelor culturale, publicată în Monitorul Oficial al României, Partea I, nr. 1.038 din 28 decembrie 2006, aprobată cu modificări şi completări prin Legea nr. 143/2007, se modifică şi se completează după cum urmează:
	Nemodificat
	Nemodificat
	

	5
	1. Alineatul (1) al articolului 21 se modifică şi va avea următorul cuprins: 

„(1) Ministerul Culturii şi Cultelor, Ministerul Agriculturii şi Dezvoltării Rurale şi Ministerul Dezvoltării, Lucrărilor Publice şi Locuinţelor pot finanţa din sume alocate de la bugetul de stat, din fonduri externe nerambursabile şi din alte surse, în condiţiile legii, Programul prioritar naţional pentru construirea de sedii pentru aşezăminte culturale în localităţile unde nu există asemenea instituţii, precum şi pentru reabilitarea, modernizarea, dotarea şi finalizarea lucrărilor de construcţie a aşezămintelor culturale de drept public din mediul rural şi mic urban, denumit în continuare Program." 
	- La articolul I, punctul 1, alineatul (1) al articolului 21 va avea următorul cuprins:
„(1) Ministerul Culturii şi Cultelor, Ministerul Agriculturii şi Dezvoltării Rurale şi Ministerul Dezvoltării, Lucrărilor Publice şi Locuinţelor  finanţează, din sume alocate de la bugetul de stat, din fonduri externe nerambursabile şi din alte surse, în condiţiile legii, Programul prioritar naţional pentru construirea de sedii pentru aşezăminte culturale în localităţile unde nu există asemenea instituţii, precum şi pentru reabilitarea, modernizarea, dotarea şi finalizarea lucrărilor de construcţie a aşezămintelor culturale de drept public din mediul rural şi mic urban, denumit în continuare Program."
	1. La articolul I, punctul 1, alineatul (1) al articolului 21 se modifică şi va avea următorul cuprins:
„Art. - (1) Ministerul Culturii şi Cultelor, Ministerul Agriculturii şi Dezvoltării Rurale şi Ministerul Dezvoltării, Lucrărilor Publice şi Locuinţelor  finanţează, din sume alocate de la bugetul de stat, din fonduri externe rambursabile şi nerambursabile şi din alte surse, în condiţiile legii, Programul prioritar naţional pentru construirea de sedii pentru aşezăminte culturale în localităţile unde nu există asemenea instituţii, precum şi pentru reabilitarea, modernizarea, dotarea şi finalizarea lucrărilor de construcţie a aşezămintelor culturale de drept public din mediul rural şi mic urban, denumit în continuare Program."

(Amendament propus de Comisie)
	Pentru introducerea posibilităţii accesării şi a unor fonduri rambursabile.

	6
	2.  Alineatul (3) al articolului 21 se modifică şi va avea următorul cuprins: 

„(3) Programul are ca principale obiective: 

a) proiectarea şi construirea de sedii pentru aşezăminte culturale, în localităţile unde nu există asemenea instituţii, în mediul rural şi mic urban; 

b) reabilitarea, modernizarea infrastructurii culturale şi dotarea aşezămintelor culturale din mediul rural; 

c) finalizarea lucrărilor de construcţie a aşezămintelor culturale din mediul rural şi mic urban." 
	Nemodificat
	2. La articolul I, punctul 2, alineatul (3) al articolului 21 se modifică şi va avea următorul cuprins:

„(3) Programul are ca principale obiective: 

a) proiectarea, construirea şi dotarea de sedii pentru aşezăminte culturale, din mediul rural şi mic urban, în localităţile unde nu există asemenea instituţii; 
b) reabilitarea, modernizarea infrastructurii culturale şi dotarea aşezămintelor culturale din mediul mic urban; 

c) reabilitarea, modernizarea infrastructurii culturale şi dotarea aşezămintelor culturale din mediul rural;
d) finalizarea lucrărilor de construcţie şi dotarea aşezămintelor culturale din mediul  rural şi mic urban. "
(Amendament propus de Comisie)
	Pentru o mai bună împărţire a responsabilităţilor între ministerele implicate.

	7
	3. Alineatul (31) al articolului 21 se modifică şi va avea următorul cuprins:

 "(31) Obiectivul prevăzut la alin. (3) lit. a) se realizează de către Ministerul Dezvoltării, Lucrărilor Publice şi Locuinţelor prin Compania Naţională de Investiţii “C.N.I.” - S.A., aflată sub autoritatea acestuia, în condiţiile prevăzute de Ordonanţa Guvernului nr. 25/2001 privind înfiinţarea Companiei Naţionale de Investiţii “C.N.I.” - S.A., aprobată cu modificări şi completări prin Legea nr. 117/2002, cu modificările şi completările ulterioare." 
	Nemodificat
	3. La articolul I, punctul 3, alineatul (31) al articolului 21 se modifică şi va avea următorul cuprins:

„(31) Obiectivele prevăzute la alin. (3) lit. a) şi b) se realizează de către Ministerul Dezvoltării, Lucrărilor Publice şi Locuinţelor prin Compania Naţională de Investiţii “C.N.I.” - S.A., aflată sub autoritatea acestuia, în condiţiile prevăzute de Ordonanţa Guvernului nr. 25/2001 privind înfiinţarea Companiei Naţionale de Investiţii “C.N.I.” - S.A., aprobată cu modificări şi completări prin Legea nr. 117/2002, cu modificările şi completările ulterioare."
(Amendament propus de Comisie)
	Pentru a se armoniza cu prevederile amendamentului de la punctul 6 din raport. 

	8
	4. După alineatul (31) al articolului 21 se introduc trei noi alineate, alineatele (32), (33) şi (34), cu următorul cuprins:
"(32) Obiectivul prevăzut la alin. (3) lit. b) se realizează prin Programul Naţional de Dezvoltare Rurală (PNDR), având ca sursă de finanţare Fondul European Agricol pentru Dezvoltare Rurală (FEADR), Ministerul Agriculturii şi Dezvoltării Rurale fiind autoritate de management pentru PNDR. 

(33) Obiectivul prevăzut la alin. (3) lit. c) se finanţează de către Ministerul Culturii şi Cultelor din sume alocate prin transferuri către bugetele locale. 

(34) Dotarea aşezămintelor culturale din mediul rural, conform alin. (3), se va face cu echipamentul de practică culturală necesar, pentru: 

a) întărirea rolului aşezămintelor  culturale şi transformarea acestora în centre comunitare de acces la informaţie şi cultură şi de coeziune socială; 

b) diversificarea ofertei culturale; 

 c) creşterea gradului de acces şi participare a populaţiei rurale la viaţa culturală."
	Nemodificat
	4. La articolul I, punctul 4, alineatele (32), (33) şi (34)  ale articolului 21 se modifică şi vor avea următorul cuprins:

„(32) Obiectivul prevăzut la alin. (3) lit. c) se realizează prin Programul Naţional de Dezvoltare Rurală (PNDR), având ca sursă de finanţare Fondul European Agricol pentru Dezvoltare Rurală (FEADR), Ministerul Agriculturii şi Dezvoltării Rurale fiind autoritate de management pentru PNDR. 

(33) Obiectivul prevăzut la alin. (3) lit. d) se finanţează de către Ministerul Culturii şi Cultelor din sume alocate prin transferuri către bugetele locale. 

(34) Dotarea aşezămintelor culturale  conform alin. (3), se face cu echipamentul tehnic minim necesar, stabilit prin ordin al ministrului culturii şi cultelor."
(Amendament propus de Comisie)
	

	9
	5. Alineatul (1) al articolului 22 se modifică şi va avea următorul cuprins: 

"(1) Pentru a putea beneficia de finanţare în cadrul Programului, potrivit prevederilor art. 21 alin. (31) şi (33), autorităţile administraţiei publice locale, singure sau în parteneriat cu alte autorităţi publice ori cu organizaţii neguvernamentale din ţară sau din străinătate, elaborează şi propun, pe baza unei documentaţii justificative, proiecte care trebuie să fie însoţite de programe şi proiecte culturale desfăşurate pe o perioadă de minimum 3 ani, precum şi de garanţia asigurării unei finanţări, din resurse proprii sau atrase, de minimum 10% din valoarea totală a proiectului pentru construcţie, reabilitare, modernizare, dotare şi/sau finalizare a lucrărilor de construcţie a aşezămintelor culturale."
	Nemodificat
	Nemodificat.
	

	10
	6. După alineatul (1) al articolului 22 se introduce un nou alineat, alineatul (11), cu următorul cuprins: 

"(11) În cadrul Programului, pentru proiectele finanţate conform prevederilor art. 21 alin. (32), beneficiarii vor respecta procedura specifică de implementare a PNDR.”
	Nemodificat
	Nemodificat
	

	11
	7. Alineatul (2) al articolului 22 se modifică şi va avea următorul cuprins:
 "(2) Valorile maxime ale finanţărilor alocate pentru realizarea obiectivului prevăzut la art. 21 alin. (3) lit. c) se vor stabili prin Ghidul operaţional."
	Nemodificat
	5. La articolul I, punctul 7, alineatul (2) al articolului 22 se modifică şi va avea următorul cuprins:

„(2) Valorile maxime ale finanţărilor alocate pentru realizarea obiectivului prevăzut la art. 21 alin. (3) lit. d) se stabilesc prin Ghidul operaţional."
(Amendament propus de Comisie)
	Pentru o exprimare mai corectă.

	12
	8. Alineatul (1) al articolului 23 se modifică şi va avea următorul cuprins: 

"(1) În vederea implementării obiectivelor prevăzute la art. 21 alin. (3) lit. a) şi c) se constituie Comisia pentru evaluarea şi selecţia proiectelor, denumită în continuare Comisia, formată din câte un reprezentant al Ministerului Culturii şi Cultelor, al Ministerului Agriculturii şi Dezvoltării Rurale, al Ministerului Dezvoltării, Lucrărilor Publice şi Locuinţelor, al Asociaţiei Comunelor şi al Asociaţiei Oraşelor din România, desemnaţi prin ordine ale miniştrilor de resort sau prin decizie a preşedintelui asociaţiei, după caz."
	Nemodificat
	Nemodificat
	

	13
	9. După alineatul (3) al articolului 23 se introduc cinci noi alineate, alineatele (4), (5), (6), (7) şi (8), cu următorul cuprins: 

"(4) Pentru realizarea obiectivului prevăzut la art. 21 alin. (3) lit. a), Ministerul Culturii şi Cultelor împreună cu Ministerul Dezvoltării, Lucrărilor Publice şi Locuinţelor vor elabora Ghidul operaţional care va cuprinde: criteriile de evaluare şi selecţie, modul de organizare şi funcţionare a Comisiei, care va fi aprobat prin ordin comun al ministrului culturii şi cultelor şi al ministrului dezvoltării, lucrărilor publice şi locuinţelor.

 (5) Ministerul Dezvoltării, Lucrărilor Publice şi Locuinţelor va elabora norme metodologice pentru derularea obiectivului prevăzut la art. 21 alin. (3) lit. a) prin Compania Naţională de Investiţii “C.N.I.” - S.A.

(6) Pentru realizarea obiectivului prevăzut la art. 21 alin. (3) lit. c), Ministerul Culturii şi Cultelor va elabora Ghidul operaţional care va cuprinde: criteriile de evaluare şi selecţie, modul de organizare şi funcţionare a Comisiei, precum şi reguli privind implementarea, monitorizarea şi raportarea activităţilor, care va fi aprobat prin ordin al ministrului culturii şi cultelor. 
(7) Comisia constituită potrivit alin. (1) va selecta proiectele propuse de autorităţile administraţiei publice locale care îndeplinesc condiţiile minime prevăzute la art. 22 şi aprobă finanţarea celor care întrunesc criteriile prevăzute în ghidurile operaţionale specifice fiecărui obiectiv. 

(8) În vederea implementării obiectivului prevăzut la art. 21 alin. (3) lit. b), la nivelul Ministerului Agriculturii şi Dezvoltării Rurale se constituie grupuri de lucru la care vor participa reprezentanţi ai Ministerului Agriculturii şi Dezvoltării Rurale din cadrul Autorităţii de management pentru PNDR şi, respectiv, din cadrul Agenţiei de Plăţi pentru Dezvoltare Rurală şi Pescuit, precum şi 2 reprezentanţi ai Ministerului Culturii şi Cultelor, desemnaţi prin ordin al ministrului culturii şi cultelor."
	Nemodificat
	6. La articolul I, punctul 9, alineatele (4), (5) şi (6), ale articolului 28 se modifică şi vor avea următorul cuprins:

„(4) Pentru realizarea obiectivelor prevăzute la art. 21 alin. (3) lit. a) şi b), Ministerul Culturii şi Cultelor împreună cu Ministerul Dezvoltării, Lucrărilor Publice şi Locuinţelor  elaborează Ghidul operaţional ce va cuprinde: criteriile de evaluare şi selecţie, modul de organizare şi funcţionare a Comisiei, aprobat prin ordin comun al ministrului culturii şi cultelor şi al ministrului dezvoltării, lucrărilor publice şi locuinţelor.

 (5) Ministerul Dezvoltării, Lucrărilor Publice şi Locuinţelor elaborează norme metodologice pentru derularea obiectivului prevăzut la art. 21 alin. (3) lit. a) prin Compania Naţională de Investiţii “C.N.I.” - S.A.

(6) Prin ordin al ministrului culturii şi cultelor, se aprobă Ghidul operaţional, elaborat de  Ministerul Culturii şi Cultelor în vederea realizării obiectivului prevăzut la art. 21 alin. (3) lit. d); Ghidul operaţional va cuprinde criteriile de evaluare şi selecţie, modul de organizare şi funcţionare a Comisiei, precum şi reguli privind implementarea, monitorizarea şi raportarea activităţilor.”
(Amendament propus de Comisie)
Nemodificat

Nemodificat


	Pentru o mau corectă formulare.

	14
	10. Articolele 24 şi 26 se abrogă.
	Nemodificat
	7. La articolul I, pct. 10 se modifică şi va avea următorul cuprins:

„10. Articolul 24 se abrogă.”
(Amendament propus de Comisie)
	Amendament  de tehnică legislativă.

	15
	Art. 25. „(1) Pentru monitorizarea implementării Programului, în structura Ministerului Culturii şi Cultelor se înfiinţează un compartiment care va funcţiona cu un număr de 15 posturi, prin suplimentarea numărului de posturi al aparatului propriu al Ministerului Culturii şi Cultelor.
(11)  Numărul maxim de posturi prevăzut la Anexa nr. 1 la Hotărârea Guvernului nr. 78/2005 privind organizarea şi funcţionarea Ministerului Culturii şi Cultelor, cu modificările şi completările ulterioare, este de 192 posturi, exclusiv demnitarii şi cabinetul ministrului.

(Lege nr. 143/2007 pentru aprobarea Ordonanţei de urgenţă a Guvernului nr. 118/2006 privind înfiinţarea, organizarea şi desfăşurarea activităţii aşezămintelor cultural)

(2) Structura organizatorică, precum şi regulamentul de funcţionare ale compartimentului prevăzut la alin. (1) se vor stabili prin ordin al ministrului culturii şi cultelor.
(Ordonanţa de Urgenţă a Guvernului nr.118/2006 privind înfiinţarea, organizarea şi desfăşurarea activităţii aşezămintelor culturale)
	---------------------------------------
	8. La articolul I, după punctul 10 se introduc două noi puncte, punctele 11 şi 12 cu următorul cuprins:

„11. Articolul 25 se modifică şi va avea următorul cuprins:
<<Art. 25. - Monitorizarea implementării Programului se realizează de către fiecare minister în parte, în condiţiile legii.>>”
 „12.  Articolul 26 se abrogă.”
(Amendament propus de Comisie)
	Amendament de tehnică legislativă.

Reformularea articolului 25 din Legea Nr.143/2007.

	16.
	Art. II Ordonanţa de urgenţă a Guvernului nr. 118/2006 privind înfiinţarea, organizarea şi desfăşurarea activităţii aşezămintelor culturale, publicată în Monitorul Oficial al României, Partea I, nr. 1.038 din 28 decembrie 2006, aprobată cu modificări şi completări prin Legea nr. 143/2007, precum şi cu modificările şi completările aduse prin prezenta ordonanţă de urgenţă, va fi republicată în Monitorul Oficial al României, Partea I, după aprobarea acesteia prin lege, dându-se textelor o nouă numerotare 
	Nemodificat
	Nemodificat
	


Comisia a propus adoptarea proiectului de Lege pentru aprobarea ordonanţei de urgenţă a Guvernului nr.65/2007 pentru modificarea şi completarea Ordonanţei de urgenţă a Guvernului nr.118/2006 privind înfiinţarea, organizarea şi desfăşurarea activităţii aşezămintelor culturale, cu unanimitatea de voturi.
Preşedinte,                                                                                                                   Secretar,

                              Cătălin MICULA                                                                                                              Dumitru AVRAM

                                     Şef birou,                                                                                                                                Consilier,
                                  Cristina Dan                                                                                                                             Dan Kalber
PAGE  
1

